Komission asetus (EY) N:o 642/2004, annettu 6 päivänä huhtikuuta 2004, alueellisten tilastojen osana olevista maanteiden tavarakuljetusten tilastoista annetun neuvoston asetuksen (EY) N:o 1172/98 nojalla kerättyihin tietoihin sovellettavista tarkkuusvaatimuksista (ETA:n kannalta merkityksellinen teksti)



Virallinen lehti nro L 102 , 07/04/2004 s. 0026 - 0031



Komission asetus (EY) N:o 642/2004, annettu 6 päivänä huhtikuuta 2004, alueellisten tilastojen osana olevista maanteiden tavarakuljetusten tilastoista annetun neuvoston asetuksen (EY) N:o 1172/98 nojalla kerättyihin tietoihin sovellettavista tarkkuusvaatimuksista (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003(2), ja erityisesti sen 4 artiklan, sekä katsoo seuraavaa: (1) Asetuksen (EY) N:o 1172/98 4 artiklan mukaan komissio huolehtii siitä, että jäsenvaltioiden toimittamat tilastolliset tulokset täyttävät tarkkuutta koskevat vähimmäisvaatimukset, joissa otetaan huomioon jäsenvaltioiden tieliikenteen rakenteelliset ominaisuudet. (2) Asetuksen (EY) N:o 1172/98 7 artiklan 2 kohdan mukaan jäsenvaltiot toimittavat Eurostatille vuosittain tietoja otosten koosta, katoprosenteista sekä keskihajonnan tai luottamusvälin muodossa keskeisten tulosten luotettavuudesta. (3) On tarpeen täsmentää jäsenvaltioiden toimittamilta tilastollisilta tuloksilta vaadittavien tarkkuutta koskevien vähimmäisvaatimusten rakenne ja sisältö. (4) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(3) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Tutkimuksessa katettavat ajanjaksot 1. Kun jäsenvaltiot käyttävät tietojen laskennan perustana otantamenetelmää, tutkimuksen on katettava kaikki tarkasteltavat ajanjaksot. 2. Kun tavarankuljetusajoneuvojen kokonaiskanta, jonka jäsenvaltion odotetaan sisällyttävän tutkimukseen, on alle 25000 ajoneuvoa tai kun kansainväliseen liikennöintiin käytettävien ajoneuvojen kokonaiskanta on alle 3000 ajoneuvoa, tutkimuksen kattaman ajanjakson on oltava vähintään seitsemän viikkoa vuosineljännestä kohti. 2 artikla Keskivirheprosentti 1. Kun jäsenvaltiot käyttävät tietojen laskennan perustana otantamenetelmää, maanteiden tavarakuljetusten kokonaisvolyymin ja kansallisen volyymin osalta laskettavien vuotuisten estimaattien, jotka koskevat kuljetettuja tonneja, suoritettuja tonnikilometrejä ja kuormattuna ajettuja kokonaiskilometrejä, keskivirheprosentti ei saa olla yli +/- 5 prosenttia (95 prosentin luottamustasolla). 2. Kun tutkimuksen piiriin kuuluvien tavarankuljetusajoneuvojen kokonaiskanta jäsenvaltiossa on alle 25000 tai kun kansainväliseen liikennöintiin käytettävien ajoneuvojen kokonaiskanta on alle 3000 ajoneuvoa, maanteiden tavarakuljetusten kokonaisvolyymin ja kansallisen volyymin osalta laskettavien vuotuisten estimaattien, jotka koskevat kuljetettuja tonneja, suoritettuja tonnikilometrejä ja kuormattuna ajettuja kokonaiskilometrejä, keskivirheprosentti ei saa olla yli +/- 7 prosenttia (95 prosentin luottamustasolla). 3 artikla Eurostatille toimitettavat tiedot 1. Jäsenvaltioiden on toimitettava Eurostatille neljännesvuosittaiset tiedot, joiden avulla on mahdollista laskea otoskoko sekä vastausaste ja rekisterien laatuaste. Kun tavarankuljetusajoneuvoa käytetään ensisijaisena otosyksikkönä, tiedot toimitetaan tämän asetuksen liitteessä olevan taulukon B1 muodossa. Kun tavarankuljetusajoneuvoa ei käytetä ensisijaisena otosyksikkönä, tiedot toimitetaan tämän asetuksen liitteessä olevan taulukon B2 muodossa. Taulukko toimitetaan samassa määräajassa kuin asetuksen (EY) N:o 1172/98 5 artiklan 3 kohdassa esitetyt tiedot. Tämän artiklan vaatimusten osalta sovelletaan seuraavia määritelmiä: a) "Vastausasteella" tarkoitetaan arvoa, jonka nimittäjänä on niiden otosyksiköiden määrä, joiden osalta kyselylomakkeet on lähetetty valituille toimijoille ja joiden osoittajana on niiden otosyksiköiden määrä, joiden osalta kyselylomakkeet on lähetetty, vähennettynä niiden yksiköiden määrällä, joiden osalta tutkimukseen osallistumisesta on kieltäydytty, sekä niiden yksiköiden määrällä, joista ei ole saatu mitään tietoja. b) "Rekisterin laatuasteella" tarkoitetaan arvoa, jonka nimittäjänä on niiden otosyksiköiden määrä, joiden osalta kyselylomakkeet on lähetetty, vähennettynä niiden yksiköiden määrällä, joiden osalta tutkimukseen osallistumisesta on kieltäydytty sekä niiden yksiköiden määrällä, joista ei ole saatu mitään tietoja, ja jonka osoittajana ovat niiden otosyksiköiden määrät, joiden osalta ajoneuvot ovat olleet käytössä viiteajanjaksolla, lisättynä niiden yksiköiden määrällä, joiden osalta ajoneuvot eivät ole olleet käytössä viiteajanjaksolla mutta joita voidaan pitää käytössä olevaan ajoneuvokantaan erottamattomasti kuuluvina. 2. Kun keskivirheprosentit on laskettu asetuksen (EY) N:o 1172/98 mukaisesti jäsenvaltion toimittamien tietojen perusteella usealta vuodelta ja kun keskivirheet ovat tämän asetuksen 2 artiklassa tarkoitetuissa rajoissa, Eurostat voi vapauttaa kyseisen jäsenvaltion velvoitteesta toimittaa taulukko B1 tai B2 neljännesvuosittain. 3. Edellä 2 kohtaa sovellettaessa kyseisen jäsenvaltion on toimitettava Eurostatille vuotuiset tiedot, joiden avulla on mahdollista laskea vastausaste ja rekisterin laatuaste. Tiedot toimitetaan tämän asetuksen liitteessä olevan taulukon B3 tai B4 muodossa (tapauksen mukaan). Taulukko on toimitettava viiden kuukauden kuluessa asianomaisen vuoden viimeisen neljännesvuosittaisen havainnointijakson päättymisestä. Lisäksi jäsenvaltion on samassa määräajassa toimitettava Eurostatille maanteiden tavarakuljetusten kokonaisvolyymin, kansallisen volyymin sekä kansainvälisten kuljetusten volyymin osalta laskettujen estimaattien, jotka koskevat kuljetettuja tonneja, suoritettuja tonnikilometrejä ja kuormattuna ajettuja kokonaiskilometrejä, keskivirheprosenttiluvut (95 prosentin luottamustasolla). 4 artikla Kun kansainväliseen tavarankuljetukseen käytettävien ajoneuvojen kokonaiskanta, jonka jäsenvaltion odotetaan sisällyttävän tutkimukseen, on alle 1000 ajoneuvoa, kyseistä jäsenvaltiota ei vaadita soveltamaan tätä asetusta. 5 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämän asetuksen 1 artiklaa sovelletaan 1 päivästä tammikuuta 2006. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä huhtikuuta 2004. Komission puolesta Pedro Solbes Mira Komission jäsen (1) EYVL L 163, 6.6.1998, s. 1. (2) EUVL L 284, 31.10.2003, s. 1. (3) EYVL L 181, 28.6.1989, s. 47. LIITE >PIC FILE= "L_2004102FI.002802.TIF"> >PIC FILE= "L_2004102FI.002901.TIF"> >PIC FILE= "L_2004102FI.003001.TIF"> >PIC FILE= "L_2004102FI.003101.TIF">